Žaloba podaná 8. augusta 2022 – Zitro International/EUIPO – e-gaming (Smajlík s cylindrom)
(vec T-491/22)
Jazyk, v ktorom bola podaná žaloba: angličtina
Účastníci konania
Žalobkyňa: Zitro International Sàrl (Luxemburg, Luxembursko) (v zastúpení: A. Canela Giménez, lawyer)
Žalovaný: Úrad Európskej únie pre duševné vlastníctvo (EUIPO)
Ďalší účastník konania pred odvolacím senátom: e-gaming s. r. o. (Praha, Česká republika)
Údaje týkajúce sa konania pred EUIPO
Prihlasovateľ spornej ochrannej známky: ďalší účastník konania pred odvolacím senátom.
Dotknutá sporná ochranná známka: prihláška obrazovej ochrannej známky Európskej únie (Vyobrazenie smajlíka s cylindrom) – prihláška č. 17 884 680.
Konanie pred EUIPO: námietkové konanie.
Napadnuté rozhodnutie: rozhodnutie štvrtého odvolacieho senátu EUIPO z 30. mája 2022 vo veci R 2005/2021-4.
Návrhy
Žalobkyňa navrhuje, aby Všeobecný súd:
zrušil napadnuté rozhodnutie;
uložil EUIPO a každému, kto bude namietať proti žalobe v tomto konaní, povinnosť nahradiť trovy konania.
Uvádzaný žalobný dôvod
porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.
____________